CELEX: E2021P0003
Language: el
Date: 2021-07-01 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από το Oslo tingrett την 1η Ιουλίου 2021 στην υπόθεση PRA Group Europe AS κατά Staten v/Skatteetaten (Υπόθεση E-3/21) 2021/C 426/06

21.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 426/9
            
         
      Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από το Oslo tingrett την 1η Ιουλίου 2021 στην υπόθεση PRA Group Europe AS κατά Staten v/Skatteetaten
      (Υπόθεση E-3/21)
      (2021/C 426/06)
      Με επιστολή της 1ης Ιουλίου 2021, η οποία παρελήφθη από τη γραμματεία του Δικαστηρίου στις 2 Ιουλίου 2021, το Oslo tingrett (πρωτοβάθμιο δικαστήριο του Όσλο) υπέβαλε στο Δικαστήριο της ΕΖΕΣ αίτηση για την έκδοση συμβουλευτικής γνώμης στην υπόθεση PRA Group Europe AS κατά Staten v/Skatteetaten όσον αφορά τα εξής ερωτήματα:
      
                  1.
               
               
                  Υπάρχουν περιορισμοί κατά την έννοια του άρθρου 31 της συμφωνίας ΕΟΧ, σε συνδυασμό με το άρθρο 34, στην περίπτωση που οι ενδοομιλικές εισφορές από νορβηγικές εταιρείες αυξάνουν τη μέγιστη έκπτωση για τους τόκους και, συνεπώς, το δικαίωμα έκπτωσης τόκων επί χρεών προς συνδεδεμένα μέρη, σύμφωνα με τον κανόνα για τον περιορισμό της έκπτωσης τόκων, δεδομένου ότι η δυνατότητα αυτή, βάσει των φορολογικών κανόνων της Νορβηγίας, δεν είναι διαθέσιμη για επενδύσεις από ή σε εταιρείες του ΕΟΧ;
               
            
                  2.
               
               
                  Η κατάσταση εταιρείας του ΕΟΧ που ανήκει σε όμιλο με νορβηγική εταιρεία είναι συγκρίσιμη με την κατάσταση νορβηγικής εταιρείας που ανήκει σε όμιλο με άλλη νορβηγική εταιρεία; Τι σημασία έχει για την αξιολόγηση συγκρισιμότητας το γεγονός ότι η εταιρεία του ΕΟΧ δεν έχει καταβάλει πραγματική εισφορά ομίλου στη νορβηγική εταιρεία, αλλά της έχει χορηγήσει δάνειο;
               
            
                  3.
               
               
                  Στην περίπτωση που υπάρχουν περιορισμοί: ποιοι λόγοι δημοσίου συμφέροντος μπορούν να δικαιολογήσουν την ύπαρξη τέτοιων περιορισμών;